《自述一首》
宋代·苏泂

春粮了朝炊，细大供十口。
身穷两脚健，天意非汝厚。
前年取荆钗，颇不窥户牖。
甘心似黔娄，习气除夙有。
今年长一女，自省称父母。
方其我少时，岂意今老丑。
时平米谷贱，兄弟仍聚首。
先人敝庐在，清话辰徂酉。
盍簪到诸雏，千指谅非久。
居然小世界，荣悴同一朽。
去城不三里，经岁绝奔走。
登门亦无宾，老树堪尚友。
青毡古家法，迍贱当自守。
能甘此中泉，不饮富人酒。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。